stanford-oval/wikipedia huggingface dataset:
לוסי לולס
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1990 | Shark in the Park | קים יוז | פרק: "Double or Quits" |
| 1991 | For the Love of Mike | הלן | פרק: "1.6" |
| 1992 | The Ray Bradbury Theater | לידי בארטון | פרק: "Fee Fie Foe Fum" |
| 1993 | The New Adventures of the Black Stallion | שרה מק'פי | פרק: "Riding the Volcano" |
| 1993 | The Rainbow Warrior | ג'יין רדמונד | סרט טלוויזיה של ABC |
| 1994 - 1995 | High Tide | שרון ליסט | 3 פרקים |
| 1994 | Hercules and the Amazon Women | ליסיה | סרט טלוויזיה |
| 1995 - 1998 | הרקולס: המסעות המופלאים | ליילה / זינה | 8 פרקים |
| 1995 - 2001 | זינה הנסיכה הלוחמת | זינה | תפקיד ראשי (6 עונות); 134 פרקים |
| 1999 | משפחת סימפסון | זינה | דיבוב; פרק: "Treehouse of Horror X" |
| 2000 | Celebrity Deathmatch | עצמה | דיבוב; פרק: "The Return of Lucy Lawless" |
| 2001 | תהרוג אותי וזהו | סטייסי | פרק: "The Auction" |
| 2001 | תיקים באפלה | שאנון מקמהן | 2 פרקים |
| 2003 | טרזן | קתלין קלייטון | 7 פרקים |
| 2004 | פחות ממושלמת | טרייסי פלטשר | פרק: "Ignoring Lydia" |
| 2005 | שני גברים וחצי | פמלה | פרק: "It Was 'Mame', Mom" |
| 2005 | Locusts | מאדי רירדון | סרט טלוויזיה של CBS |
| 2005 | ערפדי עטלפים | מאדי רירדון | סרט טלוויזיה של CBS |
| 2005 - 2009 | בטלסטאר גלקטיקה | דיאנה בירס / מס' 3 | 16 פרקים |
| 2006 | ורוניקה מארס | הסוכנת מוריס | פרק: "Donut Run" |
| 2007 | סוכן מחוק | אוולין | פרק: "False Flag" |
| 2007 | תרגיע | עצמה | פרק: "The TiVo Guy" |
| 2008 | CSI: מיאמי | אודרי ייטס | פרק: "Cheating Death" |
| 2009 | ישנן בנות | סמלת מריבת' דאפי | 2 פרקים |
| 2009 | טיסת הקונקורד | פאולה | פרק: "New Zealand Town" |
| 2009 | Angel of Death | ורה | סדרת רשת; פרק: "Help" |
| 2010 - 2012 | ספרטקוס | לוקרשיה | תפקיד ראשי (עונה 2-1); 23 פרקים |
| 2011 | ספרטקוס: אלוהי הזירה | לוקרשיה | מיני-סדרה |
| 2011 | אבא אמריקאי | סטייסי | דיבוב; פרק: "A Piñata Named Desire" |
| 2011 | הבלתי רגילים | הלן בארטון | 4 פרקים |
| 2012 - 2014 | מחלקת גנים ונוף | דיאן לואיס | 10 פרקים |
| 2013 | קצה האגם | קרוליין פלאט | 2 פרקים |
| 2014 - 2015 | סוכני S.H.I.E.L.D. | איזבל הארטלי | 2 פרקים |
| 2014 | הקוד | אלכס ווישאם | 6 פרקים |
| 2014 | הרפתקאות פין וג'ייק | גנרלית טארסל | דיבוב; פרק: "Dentist" |
| 2015 - 2017 | סיילם (אנ') | הרוזנת פלטין אינגריד פון מרבורג | 15 פרקים |
| 2015 - 2018 | אש נגד כוחות הרשע | רובי נובי | תפקיד ראשי (3 עונות); 30 פרקים |
| 2016 | צבי הנינג'ה | הידראלה | דיבוב; פרק: "The Cosmic Ocean" |
| 2019 - הווה | אלכסה קרואו: בלשית פרטית (אנ') | אלכסה קרואו | תפקיד ראשי (4 עונות); 38 פרקים |
| 2020 | מלחמת הכוכבים: התנגדות | מלכת אוסיאן | דיבוב; 2 פרקים |
| 2020 | הגרינים בעיר הגדולה | מימי אומ'אלי | דיבוב; פרק: "Cricket's Tickets" |
| 2020 | Toke | הדוכסית | סרט טלוויזיה של ערוץ 7 |
| 2021 | מר קורמן | שריל | פרק: "Funeral" |
| TBA | Spartacus: House of Ashur | לוקרשיה | סדרה עתידית של STARZ |
אורי קרגולה

אוֹרי קרגוּלה (נולד ב-18 בדצמבר 1978 רמת גן, ישראל), הוא כדורגלן עבר אשר שיחק לרוב בעמדת החלוץ, ומאמן כדורגל ישראלי, המאמן את שמשון תל אביב מליגה א' דרום.
קורות חייו > ככדורגלן

אוֹרי קרגולה נולד ברמת גן ורכש השכלה תיכונית בתיכון חדש בעירו. שיחק בקבוצות הילדים והנוער של בית"ר תל אביב וב-1995 עלה לקבוצה הבוגרת אשר בסיום עונת 1995/1996 בליגה הלאומית נשרה לליגה הארצית ומאז לא שבה לליגה הראשונה. בעונת 2003/2004 בליגת העל בכדורגל שיחק בשורות הפועל תל אביב וסיים עמה במקום החמישי. בין השנים 2007–2012 שיחק בקבוצת מכבי יבנה וזכה בשלוש עונות בתואר מלך השערים של ליגה א' דרום. בהמשך, עבר לשחק במכבי קביליו יפו, הפועל כפר שלם, ומכבי שעריים. ב-2015 פרש ממשחק פעיל.
קורות חייו > כמאמן כדורגל

בין השנים 2016–2018 אימן את מכבי קביליו יפו מליגה א'. עונת 2015/2016 הייתה מלאת תהפוכות עבור מכבי יפו. לאחר 16 מחזורים הייתה הקבוצה במקום ה-14 עם 17 נקודות בלבד ויחס שערים שלילי. מאמן הקבוצה מאיר סומך התפטר מאימון הקבוצה ובמקומו מונה אורי קרגולה. ב-14 המחזורים שנותרו לסיום העונה ניצחה הקבוצה 10 משחקים, סיימה 3 בתיקו, והפסידה רק פעם אחת, עם הפרש שערים 24–6 לטובתה. את העונה סיימה הקבוצה במקום השלישי בליגה והשתתפה בפלייאוף העלייה לליגה הלאומית, אך הודחה כבר בסיבוב הראשון לאחר הפסד בפנדלים למ.ס. כפר קאסם. באותה עונה הגיעה הקבוצה לסיבוב ח' של גביע המדינה, שם הפסידה 1–3 להפועל חיפה מליגת העל באצטדיון סמי עופר. בעונת 2016/2017 סיימה הקבוצה במקום השביעי.
בגביע המדינה הגיעה הקבוצה לסיבוב ח' והפסידה 2–5 להפועל אשקלון מליגת העל. עונה זו הייתה העונה הראשונה של הקבוצה בליגה א' בה לא השתתפה בפלייאוף עלייה ולא בפלייאוף ירידה. כמו כן, אורי קרגולה הפך למאמן הראשון בתולדות הקבוצה אשר מאמן בה מתחילת העונה ועד סופה. בעונת 2017/2018 סיימה הקבוצה במקום השלישי בליגה א' דרום, ניצחה את שלבי הפלייאוף הראשונים, אך הפסידה בגמר המחוזות לעירוני טבריה.
בעונת 2022/2023 מונה קרגולה למאמן הפועל לוד. הקבוצה שיחקה בליגה ב׳ דרום א׳, ותחת קרגולה הצליחה להעפיל אחרי שנים לליגה א׳ דרום. בהמשך מונה למאמן מכבי עירוני אשדוד ולאחריה שמשון תל אביב המשחקות בליגה א' דרום.
הישגים

מלך השערים של ליגה א' דרום (3):
עונת 2007/2008 (24 שערים)
עונת 2008/2009 (25 שערים)
עונת 2010/2011 (22 שערים)
הערות שוליים

↑  גור מוטולה, קרגולה: "הפועל ת"א הרסה לי את הקריירה", באתר ynet, 17 באוקטובר 2004.
↑  ליאור בן עמי, היידה יפו/ המסע המרגש של מכבי קביליו, באתר ynet, 24 במאי 2018
↑   רוני דורי, בלי כסף אבל עם גאווה בולגרית, מכבי קביליו יפו מצליחה לכבוש - ולרגש, באתר הארץ, 24 במאי 2018
↑    ליאור בן עמי, סרט בורקס!, באתר "ידיעות אחרונות", 23 במאי 2018
↑  אורי קרגולה מונה למאמן שמשון תל אביב, באתר דאבל פס, 8 בנובמבר 2024.
↑  עונת 2007/2008 בליגה א', באתר ההתאחדות לכדורגל.
↑  עונת 2008/2009 בליגה א', באתר ההתאחדות לכדורגל.
↑  עונת 2010/2011 בליגה א', באתר ההתאחדות לכדורגל.
ואסיל ספאסוב

קבוצת מכבי יפו ב-1960–"התינוקות של ספאסוב". עומדים מימין לשמאל: המאמן ואסיל ספאסוב, חבר הנהלה סירומחוב, אהרן לוי (אהרונצ'ו), משה בורסוק, בובי קלמי, פרסיאדו אביגדור, בלפור גולדברג, צ'וצ'קו לוי, בוחוס ג'וג'וסיאן, מוני אפסנאי. בשורת הכורעים מימין לשמאל: דיקו הרה, מוצי ליאון, ציון דגמי, אהרן חנוני, ישראל אשכנזי
ואסיל ספאסוב (בבולגרית: Васил Спасов; ‏30 בדצמבר 1919, סופיה, ממלכת בולגריה – 16 בנובמבר 1996, סופיה, בולגריה) היה כדורגלן ומאמן בולגרי שאימן בישראל בראשית שנות ה-60 של המאה ה-20 ובהמשך את נבחרת בולגריה בכדורגל.
קריירה

ואסיל ספאסוב נולד בכפר בורובו הסמוך לסופיה למשפחה קשת יום, ובילדותו היגרה משפחתו לסופיה. בנעוריו החל לשחק כדורגל וב-1940 הוחתם בקבוצת לבסקי סופיה. ב-1949 עבר לשחק בקבוצת אקדמיק סופיה, לקראת תחילת לימודיו האקדמיים. הוא הוסמך במשפטים באוניברסיטת סופיה ולאחר לימודיו שב ללבסקי סופיה לעונה אחת ולאחריה פרש ממשחק פעיל. ביחד עם לבסקי סופיה זכה ב-5 תוארי אליפות הליגה הבולגרית וב-4 גביעים. לאחר "שתלה את נעליו" אימן את קבוצת לבסקי סופיה בין השנים 1953 - 1955 ולאחר מכן בין 1957 - 1959 אימן את אקדמיק סופיה.
באוגוסט 1959 הגיע לישראל כדי לאמן את מכבי יפו. לאחר סיום עונת 1959/1960 בליגה הלאומית ואף על פי שהקבוצה לא הרשימה, הוחלט להחתים את ספאסוב לעונה נוספת. עם זאת, חל עימות בין ספאסוב לבין חלק מחברי ההנהלה וקבוצות אוהדים אשר היו מאוכזבים מהישגי הקבוצה. ספאסוב עזב את הקבוצה, שב לבולגריה ובמקומו מונה זאב בסרגליק. בעונת 1960/1961 התבססה יפו במרכז הטבלה וסיימה אותה במקום החמישי. בעונת 1961/1962, פנתה הנהלת יפו לספאסוב וביקשה שישוב לאמן את הקבוצה. הוא הוביל אותה למקום השני בליגה הבכירה, שתי נקודות מתחת לאלופה הפועל פתח תקווה. ב-1963 עבר לאמן את מכבי חיפה, ולאחר שנתיים סיים את תפקידו לאור אי הצלחת הקבוצה. ההחלטה לפטר את ספאסוב הובילה לתקרית דיפלומטית בין ישראל לבולגריה. מיופה הכח בצירות בולגריה בישראל איוואן זורלוב כינה את הפיטורין "צעד בלתי ספורטיבי, חסר הגינות, ובלתי אנושי לחלוטין", ובהמשך הוגשה תביעה כספית.
לאחר שעזב את ישראל, אימן ספאסוב את קבוצות בוטב פלובדיב וספרטק סופיה, וב-1970 מונה למאמן נבחרת בולגריה בכדורגל. בולגריה העפילה למונדיאל 1970 ובו לא עברה את השלב הראשון. בהמשך, אימן מספר שנים את אומוניה ניקוסיה מקפריסין וכן את נבחרת קפריסין בכדורגל. בתווך, בשנים 1976 - 1977 אימן שוב את לבסקי סופיה וזכה עימה ב"דאבל" הבולגרי, אליפות וגביע.
ב-1989 הגיע שוב לישראל לאימון מכבי יפו במטרה להעלות אותה מהליגה הארצית בכדורגל לליגה הלאומית שהייתה אז הליגה הבכירה. לצידו מונה כעוזר מאמן צ'וצ'קו לוי. בשל מצב בריאותה של רעייתו, נאלץ ספאסוב לעזוב את ישראל לאחר מספר חדשים, ושמואל צ'וצ'קו לוי אימן את מכבי יפו עד לסיומה של העונה.
ואסיל ספאסוב הלך לעולמו בסופיה ב-1996 והוא בן 76 שנים.
הערות שוליים

↑  צ'וצ'קו מאמן, דגמי מנהל, מעריב, 30 בנובמבר 1989.
↑  ואסיל ספאסוב, באתר לבסקי סופיה (בבולגרית).
↑  ספאסוב אימן לראשונה את מכבי יפו, דבר, 12 באוגוסט 1959.
↑  ספאסוב ישאר שנה נוספת, על המשמר, 8 ביולי 1960.
↑  ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020, עמוד 69.
↑  ואסילי ספאסוב יאמן מכבי חיפה, דבר, 3 ביוני 1963.
↑  מאמני מכבי חיפה, באתר מכבי חיפה.
↑  יהודה גורן, פרשת ספאסוב עלולה לערער את יחסי הספורט של בולגריה וישראל, מעריב, 19 באפריל 1965.
↑  מיופה הכח הבולגרי עומד לפנות בענין תביעת ספאסוב, מעריב, 10 באוקטובר 1965.
↑  ניר רשף, יפו לא אמרה את המילה האחרונה, מעריב, 18 ביולי 1989.
תות שדה

| תות שדה |
| --- | --- |
 תות שדה
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ורדנאים
משפחה:: ורדיים
תת־משפחה:: Rosoideae
סוג:: תות שדה
מין:: תות שדה
שם מדעי
 Fragaria × ananassa ‏Rozier, 1785
תותים
תות שדה מישראל בדרכו לארצות אירופה
שדה תותים בסמוך לחדרה
תות שדה רמת השרון
תותי שדה
תות שדה (גם: תות גינה; שם מדעי: Fragaria × ananassa) הוא מין של צמח בעל פרחים ממשפחת הוורדיים והוא הכלאה בין שני מינים של הסוג תות שדה - F. chiloensis ו-F. virginiana.
תות השדה מהווה מקור טוב לוויטמין C, לוויטמין A ולוויטמינים מקבוצת B. הוא עשיר באשלגן, ברזל וסידן ודל בקלוריות: 33 קלוריות ל-100 גרם תות-שדה.
ידוע על קיום תגובות אלרגיות לאכילת תות שדה, המתבטאות בעיקר בפריחה עורית, אולם אלה נדירות ונחקרו אך מעט.
מקור השם

מקור המילה תות ככל הנראה מהשפה הפרסית, שבה התות נקרא توت فرنگی (תּוּתְּפַרַנְגִּי). למילה גם הגייה דומה בערבית: תּוּתּ וארמית: תּוּתָא, והיא מופיעה גם בתלמוד.
מקור השם באנגלית (Strawberry) איננו ודאי, אך ייתכן שהוא מגיע מהזרעים החיצוניים דמויי-הקש שמכסים את הפרי.
ככל הנראה הקש (straw) נמצא בשם מכיוון ששיטת ההימנעות מריקבון הפרי על ידי מגע באדמה הייתה בהצבת קש בין התלמים (כיום משתמשים בפלסטיק כהפרדה).
תיאור

מבחינה בוטנית, התות אינו פרי אלא מצעית תפוחה, כלומר גבעול התפוח בסופו. כל אחת מהבליטות הצהובות-שחורות המצויות על פניו היא המשך השחלה עם זרע בתוכה, ולכן הן ראויות יותר להיקרא הפרי.
עלי צמח התות נחלקים לשלוש אונות, ופרחי הצמח לבנים. הצמח מצמיח שלוחות – גבעולים הזוחלים על פני הקרקע ומצמיחים שורשים, וכך יכול כל צמח להוסיף וליצור צמחים חדשים ברבייה וגטטיבית.
בשנת 2012 פותח זן פיינברי בצבע לבן.
מקומות גידול

נתונים על כמויות (בטונות) של תות שדה המגודל במדינות שונות:[דרוש מקור]
| ארץ | 2005 | 2006 | 2007 |
| --- | --- | --- | --- |
| ארצות הברית | 1,053,242 | 1,090,436 | 1,115,000 |
| רוסיה | 221,000 | 235,500 | 324,000 |
| ספרד | 320,853 | 333,500 | 263,900 |
| טורקיה | 200,000 | 211,127 | 239,076 |
| קוריאה הדרומית | 201,995 | 205,307 | 200,000 |
| יפן | 196,200 | 190,600 | 193,000 |
| פולין | 184,627 | 193,666 | 168,200 |
| מקסיקו | 162,627 | 154,893 | 160,000 |
| גרמניה | 146,500 | 173,230 | 153,000 |
| מצרים | 100,000 | 105,000 | 104,000 |
| מרוקו | 118,600 | 112,000 | 100,000 |
| בריטניה | 68,600 | 65,900 | 66,000 |
| אוקראינה | 46,200 | 47,800 | 63,000 |
| איטליה | 146,769 | 131,305 | 57,670 |
| צרפת | 57,637 | 57,221 | 57,500 |
| סה"כ גידול עולמי | 3,789,701 | 3,908,978 | 3,822,989 |
נכון לשנת 2016, ספרד היא היצואנית הראשונה בעולם, לאחריה ארצות הברית ובמקום השלישי מרוקו.
זני תות השדה בישראל מוצאם מקליפורניה. תות השדה בישראל גדל בחורף.
עד שנות השישים, גדל התות בשדה פתוח והניב בחודש מרץ. היום מגדלים אותו גם מתחת למעטה פלסטי מוגן מגשם, קור, ברד ורוח. והתנובה היא מחודש דצמבר עד חודש יוני. בארץ טופחו ומטופחים זנים כגון מלאך, תמר, אורלי, יובל, חירות, ברק, רותמי, שקד, רוקי ומתן - רובם על ידי מכון וולקני ומיעוטם על ידי חברות מסחריות.
הערות שוליים

↑  תּוּת-שָׂדֶה במילון מחלות צמחים [חקלאות] (תשע"ד), באתר האקדמיה ללשון העברית
↑  STRAWBERRY, THE MAIDEN WITH RUNNERS, web.archive.org, ‏2010-07-06
↑  FoodData Central, fdc.nal.usda.gov
↑  L. Zuidmeer, E. Salentijnw, M. F. Rivasz, et. al., The role of profilin and lipid transfer protein in strawberry allergy in the Mediterranean area. Clinical and Experimental Allergy 2006;36:666–675.
↑  תלמוד בבלי, מסכת שבת, דף ס"ז, עמוד ב'; תוספתא, מסכת תרומות, פרק ד, סימן ה
↑  strawberry (n.), Online Etymology Dictionary
↑  Esau, K. 1977. Anatomy of seed plants. John Wiley and Sons, New York.
| --- | --- |
בקרת זהויות :  GND: 4136968-3
אורנה הלוי-פינס

| --- | --- |
אין תמונה חופשית
 לידה:  המאה ה־20 
 ענף מדעי:  ביולוגיה 
 מקום לימודים:  האוניברסיטה העברית בירושלים 
 מוסדות:  האוניברסיטה העברית בירושלים  הפקולטה לחקלאות, מזון וסביבה ע"ש רוברט ה. סמית 
 אתר רשמי
 
אורנה הלוי-פינס היא פרופסור אמריטה לביולוגיה של תאים וחוקרת בתחום התפתחות שרירים באוניברסיטה העברית בירושלים.
ביוגרפיה מקצועית

הלוי-פינס היא פרופסור אמריטוס באוניברסיטה העברית בירושלים, בפקולטה לחקלאות, מזון וסביבה ע"ש רוברט ה. סמית ברחובות. היא החלה את תפקידה האקדמי במחלקה למדעי החיים באוניברסיטה העברית בשנת 1990. הלוי-פינס מחזיקה בקתדרה ע"ש צ'ארלס רקווסקי למדעי העופות וההיגיינה. בין השנים 2013–2017 כיהנה כסגנית הדֵּקָאן לענייני הוראה בפקולטה לחקלאות ברחובות.
השכלה

1979 – תואר ראשון במדעי החיים, האוניברסיטה העברית בירושלים
1981 – תואר שני בביוכימיה, האוניברסיטה העברית בירושלים
1986 – דוקטורט בביוכימיה, האוניברסיטה העברית בירושלים
פוסט-דוקטורט – מכון ויצמן, במעבדה של פרופסור משה אורן, המחלקה לאימונולוגיה (עד 1990)
תחומי הוראה

מבוא לפיזיולוגיה, כרומטוגרפיה של מיקרו ומקרומולקולות, מערכות כרומטוגרפיה בביולוגיה (מעבדה).
מחקר

פרופסור הלוי-פינס מלמדת וחוקרת בחוג למדעי הצמח בחקלאות וביוטכנולוגיה. מחקריה מתמקדים ברגולציה של התרבות והתמיינות של תאי שריר השלד, תיקון שרירי שלד, והשפעות סביבתיות ותזונתיות על ייצור בשר בעופות. תחום המומחיות שלה הוא מיוגנזה – תהליך יצירת רקמת שריר בגוף, הכולל התמיינות של מיובלסטים לתאי שריר בוגרים. היא מתמקדת במיוחד בתאי לוויין, חלבונים רגולטוריים המופעלים על ידי שינויים במבנה המרחבי שלהם, ומשפיעים על שעתוק גנים שונים. היבט נוסף במחקרים שלה הוא תיקון וחידוש שרירים, בהתייחס לניוון שרירים גנטי אצל בני אדם.
מחקר > הישגים מרכזיים בתחומי מחקריה

חקר תפקידם של תאי לוויין בתיקון וחידוש שרירים.
זיהוי מנגנונים מולקולריים המעורבים בהתמיינות תאי שריר וגורמים רגולטוריים חשובים המשפיעים על תהליך זה.
מחקרים על ניוון שרירים על שם דושן, כולל השפעת תרופות על פיברוזיס שרירים והיסטופתולוגיה של המחלה.
השפעות של תנאי סביבה ותזונה על גדילת שרירים בעופות, וגורמים שיכולים לשפר את איכות הבשר.
עבודותיה של פרופסור הלוי תרמו להבנת המנגנונים הביולוגיים של תיקון שרירי שלד ולפיתוח גישות טיפוליות חדשות למחלות שרירים. היא חלק מצוות הפיתוח של תרופה ישראלית לניוון שרירים על שם דושן.
פרסומים נבחרים (2021–2024)

Prospects for early detection of breast muscle myopathies by automated image analysis (תחזיות לגילוי מוקדם של מיופתיות שרירי חזה על ידי ניתוח תמונה אוטומטי)דיין, ג', גולדמן, נ', הלוי, א', אוני, צ' (2024)מאמר הסוקר כלים חדשים לגילוי מוקדם של מיופתיות (מחלות שריר) בשרירי החזה של עופות פטם באמצעות ניתוח תמונה אוטומטי מבוסס למידה עמוקה.
In-ovo feeding with creatine monohydrate: implications for chicken energy reserves and breast muscle development during the pre-post hatching period (האכלה תוך ביצתית עם קריאטין מונוהידרט: השלכות על מאגרי האנרגיה של האפרוחים והתפתחות שרירי החזה בתקופה שלפני ואחרי הבקיעה)דיין, ג', מלכמן-זאבי, ט', גולדמן, נ' [...], אוני, צ' (2023)מאמר העוסק בהשפעת האכלה תוך ביצתית של קריאטין מונוהידרט על מצב האנרגיה של עוברים ואפרוחים בתקופה הקריטית שלפני ואחרי הבקיעה, ועל גדילת שרירי החזה שלהם.
A deep learning-based automated image analysis for histological evaluation of broiler pectoral muscle (ניתוח תמונה אוטומטי מבוסס למידה עמוקה להערכה היסטולוגית של שריר החזה של עופות פטם)דיין, ג', גולדמן, נ', וייגר, ד' [...], אוני, צ' (2023)מאמר המתאר שימוש בכלי חדש מבוסס למידה עמוקה לניתוח תמונה אוטומטי, לצורך הערכה מהירה ומדויקת של התפתחות ומורפולוגיה של שרירי חזה בעופות פטם.
Supply and demand of creatine and glycogen in broiler chicken embryos (היצע וביקוש של קריאטין וגליקוגן בעוברי עוף פטם)דיין, ג', מלכמן-זאבי, ט', רייכר, נ' [...], אוני, צ' (2023)מאמר העוסק בתנאים האופטימליים להתפתחות עוברית וגדילה של עופות פטם, תוך התמקדות בחשיבותם של קריאטין וגליקוגן כמקורות אנרגיה.
Skeletal muscle (שריר השלד)הלוי, א', ולמן, ס"ג (2022)פרק בספר העוסק בהתפתחות וגדילה של שרירי שלד בעופות, כולל סקירה של סוגי סיבי שריר, מנגנון כיווץ שרירים, וסקירה של התפתחות עוברית ופוסט-עוברית.
Differential Effects of Halofuginone Enantiomers on Muscle Fibrosis and Histopathology in Duchenne Muscular Dystrophy (השפעות דיפרנציאליות של אננטיומרים של הלופוגינון על פיברוזיס שרירים והיסטופתולוגיה בניוון שרירים על שם דושן)מורדכי, ש', סמולן, ש', אוונס, פ' [...], הלוי, א' (2021)מאמר העוסק בהשפעת האננטיומרים של הלופוגינון על קואורדינציה מוטורית והיסטופתולוגיה של הסרעפת בעכברים עם ניוון שרירים על שם דושן.
לרשימת הפרסומים המלאה:
הערות שוליים

↑  Orna Halevi, Loop
↑  Myoblast, ScienceDirect
↑  גלי וינרב, ‏תרופה ישראלית למחלת שרירים נכנסה לניסוי קליני, באתר גלובס, 28 ביולי 2013
↑  [https://www.researchgate.net/profile/Orna-Halevy Orna Halevy
Hebrew University of Jerusalem | HUJI · Department of Animal Sciences
Publications 110], ResearchGate
↑  [https://scholar.google.com/citations?user=qKuZH1QAAAAJ&hl=en Orna Halevy
The Hebrew University of Jerusalem
skeletal muscle cell biology], Google Scholar
↑  "Halevy O"[Author], PubMed
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אורנה הלוי-פינס".
| --- | --- |
בקרת זהויות :  VIAF: 297106800   WorldCat (עם VIAF): 297106800
תומר לוי (כדורגלן)

תומר לוי (נולד ב-25 במאי 1993) הוא כדורגלן ישראלי המשחק בעמדת המגן הימני בהפועל רמת גן.
קריירה

לוי התחיל את הקריירה שלו בקבוצות הילדים והנערים של מכבי תל אביב והפועל ראשון לציון ובגיל 18 עבר לקבוצת הנוער של הפועל רמת גן. ב-12 בדצמבר 2012 ערך את הופעת הבכורה שלו בקבוצה הבוגרת בתיקו 0-0 נגד הפועל רמת השרון במסגרת גביע הטוטו. ב-4 במאי 2013 ערך את הופעת הבכורה שלו בליגת העל בהפסד 2-1 למ.ס. אשדוד. עונה לאחר מכן, הפך לוי לשחק הרכב בקבוצה הבוגרת כאשר הוא גם שיחק בשני המשחקים של הקבוצה במוקדמות הליגה האירופית נגד אשטוריל.
בקיץ 2017 חתם בהפועל כפר סבא מליגת העל. בעונתו הראשונה במועדון מיעט לשחק ורשם רק 7 הופעות ושנה לאחר מכן כאשר הקבוצה ירדה לליגה הלאומית הפך לשחקן הרכב ובינואר 2018 חתם בהפועל קטמון עד לסיום העונה. בקיץ 2018 חתם בהפועל אשקלון. ב-22 בפברואר 2019 הבקיע את שער הבכורה שלו בקריירה בניצחון 2-4 נגד הפועל מרמורק.
ב-7 באוגוסט 2019 חתם במכבי פתח תקווה. בעונתו הראשונה במועדון רשם 30 הופעות בליגה והיה שותף לחזרה שלו לליגת העל בסיום העונה. בעונה השנייה שלו איבד את מקומו בהרכב ורשם 14 הופעות אך עונה לאחר מכן חזר להרכב. ב-26 בפברואר 2022 הבקיע את שער הבכורה שלו בליגת העל בניצחון 1-4 נגד הפועל חדרה.
בנובמבר 2024 חתם בהפועל חדרה. ב-5 בפברואר 2025 חתם בהפועל רמת גן.
תארים

גביע המדינה: 2023/2024
הערות שוליים

↑  גל ברקן, ‏רכש נוסף למימר: תומר לוי חתם בהפועל כפר סבא, באתר ONE‏, 11 ביולי 2016
↑  אביחי דלאל, אשקלון צירפה שני מגנים לסגל, באתר דאבל פס, 16 ביולי 2018
↑  שקד עמירם, ‏תומר לוי חתם במכבי פ"ת, סכנין צירפה בלם זר, באתר ONE‏, 7 באוגוסט 2019
דימיטרי לאונידס

| --- | --- |

 לידה:  14 בנובמבר 1987 (בן 37) ברנט, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2001 
 פרופיל ב-IMDb
 
דימיטרי לאונידס (ביוונית: Δημήτρης Λεωνίδας; נולד ב-14 בנובמבר 1987) הוא שחקן קולנוע וטלוויזיה אנגלי.
חיים מוקדמים

ליאונידס נולד ברובע ברנט בלונדון בן לאב קפריסאי-יווני ולאם אנגלייה. הוא ממוצא וולשי דרך אמו. יש לו שלוש אחיות: סטפני וג'ורג'ינה, שתיהן שחקניות, והלנה, מורה.
קריירה

לאונידס הופיע לראשונה בסרט בשנת 1997, כניצב בסרט של הבמאי צ'ארלס סטארידג', "סיפורי פיות". תפקידו הראשון היה בסדרת הטלוויזיה לילדים "Grange Hill" בשנת 2001, בה שיחק בארבע עונות תחת השם שיין לאונידס.
בשנת 2009 שיחק בתפקיד ראשי בסרט הקולנוע "Tormented", ובשנת 2010 הוא הופיע בסרט "סנטוריון" בכיכובו של מייקל פאסבנדר. לאונידס התארח בסדרות טלוויזיה רבות בהן "סינבד" ו-"דוקטור הו".
בשנת 2013 הוא לוהק על ידי ג'ורג' קלוני לתפקיד בדרמה ההיסטורית ציידי האוצרות, שהוקרנה בשנת 2014.הדמות אותה מגלם לאונידס, "סם אפשטיין" מבוססת על דמותו של הארי אטלינגר. בסרט מככבים קלוני עצמו, מאט דיימון, ביל מוריי וקייט בלאנשט. הוא שיחק בסרטו של הבמאי ג'ון סטיוארט, "רוזווטר". בעקבות משחקו בסרט המגזין Screen International בחר בו כאחד מכוכבי המחר.
בשנת 2015, ללאונידס היה תפקיד קצר במיני סדרה "להרוג את ישו". לאחר מכן הופיע בסרט האקשן "Renegades" ובקומדית האימה "Kill Ben Lyk". מ-2017 עד 2019, הוא שיחק בסדרת הטלוויזיה "ריביירה". לאחר מכן שיחק בסדרת הטלוויזיה "התאמה מושלמת".
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2001–2004 | Grange Hill | ג'וש אירווין | הופעת בכורה בטלוויזיה: 23 בינואר 2001 |
| 2001 | נפגעים | רוס | פרק: "גיבורים ונבלים" |
| 2002 | The Bill | ג'וש הארווי | פרק: "מלכודת דבש" |
| 2005 | The Bill | ריאן גריבס | פרק: "מילה לחכמים" |
| 2007 | הולבי סיטי | ג'אז פטרסון | פרק: "I Feel Pretty" |
| 2007 | רופאים | מייק אנדרוס | פרק: "כימיה" |
| 2008 | Banged Up Abroad | סקוט ווייט | פרק: "כווית" |
| 2011 | הנוכלים | פיט ווילסון | פרק: "The Fall of Railton FC" |
| 2011 | דוקטור הו | האווי ספראג | פרק: " The God Complex " |
| 2012 | סינבד | אנואר |  |
| 2015 | להרוג את ישו | ג'יימס | מיני סדרה |
| 2017–2019 | ריביירה | כריסטוס קליוס |  |
| 2018 | גאון | קוסטאס אקלוס | "פרק תשע" |
| 2021 | התאמה מושלמת | ג'יימס וויטינג |  |
| 2024 | אדוני האוויר | סמל ג'ורג' ג'יי פטרוהולס | פרק: "Part Five" |
| 2024 | אלו שעומדים למות | סקורפוס (אנ') | סדרת טלוויזיה עתידית של Peacock |
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 1997 | סיפורי פיות |  | ניצב |
| 2009 | Tormented | אלכס |  |
| 2010 | סנטוריון | ליאונידס |  |
| 2012 | Animals | מארק |  |
| 2014 | ציידי האוצרות | סם אפשטיין | דמות המבוססת על דמותו של הארי אטלינגר |
| 2014 | רוזווטר (אנ') | דאבוד |  |
| 2017 | מורדים (אנ') | ג'ק פורטר |  |
| 2018 | Kill Ben Lyk | רוברטו |  |
פילמוגרפיה > תיאטרון

| שנה | כותרת | תפקיד | הערות |
| --- | --- | --- | --- |
| 2010 | מבעד לזכוכית אפלה | מקס |  |
הערות שוליים

↑  Day, Elizabeth; Lamont, Tom (5 בינואר 2014). "Rising stars of 2014 – film: Dimitri Leonidas". The Guardian. {{cite news}}:  (עזרה)
↑  Edelstein, David (11 בנובמבר 2014). "Jon Stewart's Rosewater Is Dramatic in a Way That's Rare in Political Filmmaking". Vulture. {{cite news}}:  (עזרה)
↑  "Dimitri Leonidas - "Monuments Men" - intervista a Occupy Deejay". Occupy Deejay. 11 בפברואר 2014. אורכב מ-המקור ב-2021-12-21. {{cite web}}:  (עזרה)
↑  "Dimitri Leonidas's CV at Independent Talent Group". נבדק ב-27 באוקטובר 2019. {{cite web}}:  (עזרה)
↑  "Screen unveils 2013 UK Stars of Tomorrow". נבדק ב-27 באוקטובר 2019. {{cite web}}:  (עזרה)
↑  "67th Emmy Awards Nominees and Winners: Outstanding Television Movie - 2015". נבדק ב-2 בנובמבר 2019. {{cite web}}:  (עזרה)
↑  "Grange Hill - Episode #24.1". נבדק ב-10 בנובמבר 2019. {{cite web}}:  (עזרה)
| --- | --- |
בקרת זהויות :  GND: 1062154045  ISNI: 0000 0001 0757 5833  LCCN: no2010178215  VIAF: 160219411   WorldCat (עם VIAF): 160219411
אוגוסט דיל

| --- | --- |

 לידה:  4 בינואר 1976 (בן 49) מערב ברלין, גרמניה המערבית
 מדינה:  גרמניה 
 תקופת הפעילות:  מ-1998 
 מקום לימודים:  האקדמיה לדרמה ע"ש ארנסט בוש 
 בן או בת זוג:  יוליה מאליק 
 צאצאים:  אלסה אוגוסטה דיל 
 פרסים והוקרה:  פרס גילדת שחקני המסך (2010)  דב ברלין (2020)  פרס נסטרוי 
 פרופיל ב-IMDb
 
אוגוסט דיל (בגרמנית: August Diehl; ‏נולד ב־4 בינואר 1976) הוא שחקן קולנוע גרמני. ידוע כמי שגילם את קצין הגסטאפו דיטר הלסטרום בסרטו של קוונטין טרנטינו, "ממזרים חסרי כבוד". הופיע בכמה הפקות בינלאומיות ידועות כמו בסרט "סולט" עם אנג'לינה ג'ולי, "הזייפנים", "חיים נסתרים" של טרנס מאליק ובסרט "האמן ומרגריטה", בו גילם את דמותו של השטן. הופיע גם כיהודי בסרט הישראלי "תוכנית א'" לצדם של עוז זהבי ומיכאל אלוני.
חייו

דיל נולד במערב ברלין. אביו הוא השחקן הנס דיל, אמו מעצבת תלבושות ואחיו מלחין. משפחתו לא התגוררה במקום אחד ולעיתים קרובות עברו דירה. דיל בילה את ילדותו באוברן, צרפת וחזר לגרמניה כשהיה בן תשע. המשפחה התגוררה בהמבורג, וינה ודיסלדורף.
בהפקת תיאטרון שרצה בשנים 2013–2016 בבורגתיאטר הוא גילם את המלט.
מאז 2016, נשוי לשחקנית ג'וליה מאליק ולשניים שני ילדים: בת שנולדה במאי 2009 ובן שנולד ב-2012. דיל מנגן על גיטרה והוא דובר אנגלית, גרמנית, ספרדית וצרפתית.